laion/Wikipedia-Exotic huggingface dataset:
תחרות העל בבאקו 2014

תחרות העל בשחמט התקיימה בבאקו בין התאריכים 1 באוקטובר ל-15 באוקטובר 2014. בתחרות התקיימו אחד עשר סיבובים בשיטת ליגה. התחרות הייתה בקטגוריה 21 (מד כושר ממוצע 2752). המשחקים היו במתכונת קלאסית (120 דקות ל-40 המסעים הראשונים, 60 דקות נוספות ל-20 המסעים הבאים, ומהמסע ה-61 ועד לסיום המשחק עוד 15 דקות בתוספת 30 שניות לכל מסע). אתר רשמי של התחרות, באתר פיד"ה (באנגלית) סיכום סיבוב ראשון, באתר theweekinchess (באנגלית) סיכום סיבוב שני, באתר theweekinchess (באנגלית) סיכום סיבוב שלישי, באתר theweekinchess (באנגלית) סיכום סיבוב רביעי, באתר theweekinchess (באנגלית) סיכום סיבוב חמישי, באתר theweekinchess (באנגלית) סיכום סיבוב שישי, באתר theweekinchess (באנגלית) סיכום סיבוב שביעי, באתר theweekinchess (באנגלית) סיכום סיבוב שמיני, באתר theweekinchess (באנגלית) סיכום סיבוב תשיעי, באתר theweekinchess (באנגלית) סיכום סיבוב עשירי, באתר theweekinchess (באנגלית) סיכום התחרות, באתר theweekinchess (באנגלית)
וילמינגטון

האם התכוונתם ל... וילמינגטון (קרוליינה הצפונית) – עיר במדינת קרוליינה הצפונית בארצות הברית. וילמינגטון (דלאוור) – העיר הגדולה ביותר במדינת דלאוור בארצות הברית. וילמינגטון (אוהיו) – עיר במדינת אוהיו בארצות הברית.
טאוס (פירושונים)

האם התכוונתם ל... טאוס (Teos) - מלך מצרים בשנים 360-362 לפנה"ס. טאוס (איוניה) (Teos) - עיר יוונית עתיקה באיוניה שבאסיה הקטנה. טאוס (ניו מקסיקו) (Taos) - עיר בניו מקסיקו. פואבלו דה טאוס – פואבלו עתיק סמוך לעיר טאוס שבניו מקסיקו. אל – תאוס ביוונית תאיזם – אמונה בקיומו של אל אחד לפחות
אלברט פיירפוינט

אלברט פיירפוינט (Albert Pierrepoint; ‏30 במרץ 1905 – 10 ביולי 1992) היה התליין המפורסם ביותר בבריטניה במאה ה-20. במהלך 25 שנותיו כתליין הוציא להורג למעלה מ-400 נידונים, לרבות 200 פושעי מלחמה נאצים. פיירפוינט נולד ביורקשייר. עיסוקם הצדדי של אביו ודודו כתליינים השפיע עליו ללכת בדרכם. בילדותו החל לעבוד במנסרה ומשבגר היה למוביל סחורות ובהמשך לבעל פאב. מ-1932 נכלל שמו ברשימת התליינים בבריטניה, כעיסוק מקביל לעבודתו האזרחית. תחילה היה עוזר תליין וב-1941 היה לתליין ראשי. ב-1943 נשא פיירפוינט אשה (שלמדה על עיסוקו כתליין רק לאחר נישואיהם). לא נולדו להם ילדים. הם התגוררו בקרבת מנצ'סטר. ב-1956 התפטר פיירפוינט מתפקידו כתליין בנימוק של מחלוקת לגבי שכר הטרחה שהגיע לו, אם כי אפשר שגמר בדעתו להתפטר ממילא. הוא צבר בשירותו מוניטין כה טובים כתליין מקצועי, מאופק ודיסקרטי עד שמשרד הפנים הבריטי פנה אליו שיחזור בו מהתפטרותו, פנייה ללא תקדים אל תליין בבריטניה. הוא סירב. שמונה שנים אחר כך, ב-1964, בוטל עונש המוות בבריטניה. בשנת 1974 פורסמה האוטוביוגרפיה שלו בשם Executioner: Pierrepoint. אפשר שבשלהי חייו הפך למתנגד לעונש המוות, אך טענה זו שנויה במחלוקת. פיירפוינט ואשתו עברו בשלהי חייהם לגור בעיר סאות'פורט, ושם נפטר בשנת 1992. במהלך שירותו כתליין הוציא פיירפוינט להורג בתלייה נידונים בבריטניה, גיברלטר ומצרים ובאירלנד. כמו כן, המוניטין שצבר הביאו להזמנתו לגרמניה ואוסטריה לאחר מלחמת העולם השנייה כדי להוציא להורג פושעי מלחמה גרמנים, שנדונו למוות בסדרה של משפטים צבאיים שנערכו על ידי שלטונות הכיבוש הבריטים. בשנים 1945‏-1949 נסע אליהן בחשאי 25 פעמים כדי להוציא להורג 200 נידונים. רוב ההוצאות להורג נערכו בכלא המלין בגרמניה; לא פעם ביצע פיירפוינט תלייה של מספר נידונים ברצף. בין הנידונים הנאצים שתלה היו פרנץ הסלר, אברהרד שנגארט, יוהנה בורמן, אירמה גרזה, יוזף קרמר, מקס פאולי ואנטון טומאן וכן ויליאם ג'ויס וג'ון אמרי (בבריטניה). העיתונות גילתה את זהותו והוא הפך עקב כך למעין ידוען, המבצע את גזרי דין הצדק שנגזרו על הפושעים הנאצים. ההכנסה הנוספת לה זכה עקב ההוצאות להורג בגרמניה ואוסטריה איפשרה לו לחדול מלהוביל סחורות ולהפוך לבעל פאב. מספר האנשים שפיירפוינט הוציא להורג איננו מוסכם: הוא לא גילה מעולם את המספר המדויק, וההערכות עליו הגיעו עד ל-608, אך ככל הנראה המספר הנכון הוא 435, מהם לפחות 17 נשים. בשנת 2005 הופק סרט הקולנוע הבריטי "התליין האחרון" אודות חייו של פיירפוינט ועיסוקו כתליין, בו גילם טימותי ספול את דמותו. בשנה שלאחר מכן הופק אודותיו סרט דוקומנטרי. שתי ביוגרפיות נכתבו אודות פיירפוינט. איתמר לוין, עדים ראשונים, עדויות ניצולים במחנה ברגן-בלזן, 1945, הוצאת אוצר המשפט, 2021 כתבה על פיירפוינט, באתר האינדפנדנט על פיירפוינט, באתר British Bottle Forum ריאיון עם פיירפוינט, באתר ה-BBC אלברט פיירפוינט, במסד הנתונים הקולנועיים IMDb (באנגלית) תליות בבריטניה היו באחריות השריף המקומי, אשר מסר את ביצוען בידי אנשים שנכללו ברשימת התליינים של הכתר. התליינים לא עבדו במשרה מלאה אלא רק הוזמנו לתת שירות בעת הצורך וקיבלו תשלום על התלייה. עופר אדרת, התליין הבריטי של "המפלצת מבלזן", באתר הארץ, 7 באפריל 2021
וסטמינסטר (קולורדו)

וסטמינסטר (באנגלית: Westminster) היא עיר במדינת קולורדו שבארצות הברית. וסטמינסטר היא העיר השביעית בגודלה מבחינת אוכלוסייה בקולורדו. על פי נתוני לשכת מפקד האוכלוסין של ארצות הברית, אוכלוסיית וסטמינסטר מנתה 106,114 תושבים נכון ל-2010. וסטמינסטר היא פרבר צפון-מערבי של דנוור. ביולי 2006 דורגה וסטמינסטר במקום ה-24 ברשימת היישובים שהכי כדאי לחיות בהם בארצות הברית של המגזין האמריקני Money. בשנת 1858 התגלה זהב בעמק הנהר סאות פלאט והדבר גרם לכך שהאזור בו נמצאת כיום וסטמינסטר זכה לתשומת לב רבה בקרב תושבי ארצות הברית. בעקבות כך אנשים רבים ממזרח ארצות הברית החלו להתיישב בקולורדו במקום בקליפורניה. לאחר שהמתיישב הלבן הראשון באזור, פלזנט דה-ספיין (Pleasant DeSpain), בנה את ביתו באזור זה בשנת 1870 בשטח שהשתרע על 160 דונם, האזור שבו התיישב נודע מאותה העת ואילך בשם צומת דה-ספיין (DeSpain Junction) ואזור זה החל למשוך אליו גם מתיישבים אחרים, בהם מגדל הסוסים אדוארד ברוס בולס (Edward Bruce Bowles) אשר לקח חלק בבניית מוסך הרכבת בעיר במהלך 1881. בשנת 1885 יזם הנדל"ן מקונטיקט ס. ג'יי. האריס הגיע לצומת דה-ספיין והחל לקנות קרקעות. בעקבות כך בהמשך שונה שמו של היישוב ל"האריס". בשנת 1891 החלה בניית טירת וסטמינסטר בתחום היישוב. כאשר היישוב עבר קורפורציה בשנת 1911 שונה שמה ל"וסטמינסטר" על שם טירת וסטמינסטר הנמצאת ביישוב. על פי מפקד האוכלוסין של ארצות הברית, נכון לשנת 2000 היו בעיר 100,940 תושבים, 38,343 משקי בית ו-26,034 משפחות. צפיפות אוכלוסייה הייתה 1,236.9 נפש לקמ"ר. היו בעיר 39,318 יחידות דיור בצפיפות ממוצעת של 481.8 דירות לקמ"ר. 84.19% מהתושבים הם לבנים, 1.23% אפרו-אמריקאים, 0.74% אינדיאנים, 5.48% אסיאתים, 5.52% מגזע אחר ו-2.76% משני גזעים או יותר. ההכנסה החציונית למשק בית בעיר הייתה $56,323 וההכנסה החציונית למשפחה הייתה $63,776. ההכנסה החציונית לגברים הייתה $41,539 לעומת $31,568 לנשים. ההכנסה לנפש הייתה $25,482. בערך 3.1% מהמשפחות ו-4.7% מהאוכלוסייה היו מתחת לקו העוני, מהם 5.1% מתחת לגיל 18 ו-6.3% מגיל 65 ומעלה. העיר משתרעת על שטח של כ-85 קילומטרים רבועים, מתוכם 82 קמ"ר שטחים יבשתיים ו-3.6 קמ"ר שטחי מים. העיר נמצאת 1,641 מטרים מעל פני הים. על פי הדו"ח הפיננסי שנתי מקיף של העיר משנת 2011, המעסיקים הגדולים ביותר בעיר היו: מדיה וקבצים בנושא וסטמינסטר בוויקישיתוף אתר האינטרנט הרשמי של וסטמינסטר (באנגלית) וסטמינסטר, ברשת החברתית אקס (טוויטר) וסטמינסטר, באתר אנציקלופדיה בריטניקה (באנגלית) City of Westminster CAFR
ואנג (שם משפחה)

ואנג או וונג הוא שם משפחה. האם התכוונתם ל... אלי וונג – קומיקאית אמריקאית ממוצא סיני איימי וונג – דמות בדיונית, מהדמויות הראשיות בסדרת האנימציה פיוצ'רמה אינגריד ואנג ניימן – מאיירת דנית, הידועה באיוריה לספר בילבי מאת אסטריד לינדגרן ואנג בי (פוּ-סֶה) - פילוסוף סיני שהשתייך לזרם הניאוטאואיזם גארט וונג – שחקן אמריקאי ממוצא סיני ואנג ג'ג'ה – כדורסלן סיני ואנג ג'יאנלין – מיליארדר ופילנתרופ סיני וָאנג הָאו – שחקן טניס שולחן סיני האו ואנג (אנ') – איש אקדמיה, פילוסוף לוגיקן ומתמטיקאי סיני-אמריקני אריחי ואנג – בעיה בריצוף המישור שהומצאה בידי הלוגיקאי האו ואנג ורה וונג – מעצבת אופנה אמריקאית יוג'ה וואנג – פסנתרנית סינית למוזיקה קלאסית וָאנְג לִיצִ'ין – שחקן טניס שולחן סיני וָאנְג מָאנְג – קיסר סין בשנים 9 – 23 לספירה, מכונה גם בשם הקיסר גונב הכס וָאנג נָאן – שחקנית טניס שולחן סינית שדורגה בשיא כושרה במקום הראשון בעולם פוהאן ואנג – פסנתרן סיני צילי ואנג – רקדנית ופנטומימאית יהודייה ילידת אוסטריה ואנג שיאנגהאו (אנ') – מתמטיקאי סיני משפט גרונוולד-ואנג – משפט בתורת המספרים האלגברית
שחזור שדה מהירות מתמונות חלקיקים עוקבי זרימה

שחזור שדה מהירות מתמונות חלקיקים עוקבי זרימה (בראשי תיבות: שמ"ח עו"ז) היא שיטה אופטית להדמיית שדה מהירות בזורם. בשיטה זו מצלמים חלקיקים המפוזרים בתוך זורם בהפרשי זמן ידועים. מתוך שני צילומים עוקבים ניתן לשחזר שדה וקטורי רגעי של מהירויות החלקיקים. שדה זה מדמה בקירוב את שדה מהירות בזורם. טיבו של הקירוב תלוי בצפיפות החלקיקים ובדבקותם בזרימה המאופיינת על ידי מספר סטוקס. על מנת שהחלקיקים ייראו כנייחים בצילום גם בזרימות מהירות (מספרי ריינולדס גבוהים), יש להאיר את הזורם בחושך לפרק זמן קצר עם הבזק אור "מקפיא מצב". האור המתפזר מהחלקיקים נקלט במצלמה דיגיטלית ותמונת מקומם הרגעי של החלקיקים נשמרת בזיכרון הפנימי של המצלמה. קצב הצילום נקבע בהתאם למהירות הזורם באופן כזה שהזזה של החלקיקים המהירים בזורם בין שתי תמונות סמוכות תהיה כעשרה פיקסלים. כאשר הזיכרון מתמלא נשלחות התמונות למחשב לטובת חישוב והדמיה של רצף שדות מהירות רגעיים. כדי להימנע מרווית יתר של חיישן המצלמה בעת ההבזק צריך למקם אותה מחוץ לאלומת האור, מה שבתורו דורש כיווניות של ההבזק. בפועל מאירים את הזורם באלומה עם קרני אור מסודרות במישור (שמ"ח עו"ז מישורי) או בנפח (שמ"ח עו"ז טומוגרפי) ומתפזרות מהחלקיקים לפי פיזור מיי, בו רוב האור מתפזר בכיוון הקרן הפוגעת. זוהי שיטה לשחזור שדה מהירות דו-ממדי בה מאירים את הזורם באלומה מישורית ומקבלים תמונות של חלקיקים בחתך כלשהו המקביל לזרימה. את התמונות מחלקים לאזורים קטנים, המכונים חלונות חקירה, בעלי שטח אופייני של כ-30X30 פיקסלים. מניחים שכל החלקיקים בתוך חלון חקירה אחד נעים בצורה אחידה, כך שהמהירות הרגעית הממוצעת שלהם מדמה את המהירות הרגעית של זורם באותו החלון. וקטורי מהירות של כל החלונות מהווים את השדה הווקטורי הרגעי המקורב, שאותו המטרה לשחזר. בפועל השחזור מתבצע על ידי מציאת וקטור הזזה ממוצעת D של חלקיקים בתוך חלון חקירה המתרחשת בזמן Δt ידוע בין שתי הארות עוקבות. מכאן ניתן ליחס לזורם בתוך חלון חקירה זה וקטור מהירות רגעית v=D/Δt. את וקטור ההזזה D קובעים מתוך מכפלה בהצלבה (cross correlation) של שתי תמונות המופיעות בחלון חקירה בזמנים t ו־t+Δt. המשמעות הגאומטרית של המכפלה הזאת היא מציאת חפיפה מרבית בין שתי תמונות על ידי הצלבתן (הזזה של תמונה אחת על גבי השנייה בצעדים של פיקסל אחד).מתמטית, ניתן להסתכל על תמונה כעל פונקציה מרחבית של עוצמת האור (I(x,y. מכפלה בהצלבה של שתי פונקציות המתארות שתי תמונות עוקבות היא בעצמה פונקציה אשר תלויה בתזוזה הדדית של התמונות (Dx, Dy): I*I’(Dx,Dy) = ∫∫₵ I(x,y)|t•I’(x+Dx,y+Dy)|t+Δtdxdy ₵ האינטגרציה מתבצעת על חלון חקירה מקסימום של הפונקציה (I*I’(Dx,Dy מתקבל עבור מצב החפיפה המרבית בין התמונות,(D=(Dx,Dy Raffel, M.; Willert, C.; Wereley, S.; Kompenhans, J. (2007)., Particle Image Velocimetry: A Practical Guide., Springer-Verlag. ISBN 3-540-72307-2 מדיה וקבצים בנושא שחזור שדה מהירות מתמונות חלקיקים עוקבי זרימה בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
סנטניאל

סנטניאל (אנגלית: Centennial) היא עיר במדינת קולורדו שבארצות הברית. סנטניאל היא העיר העשירית בגודלה מבחינת אוכלוסייה בקולורדו. על פי נתוני לשכת מפקד האוכלוסין של ארצות הברית, אוכלוסיית סנטניאל מנתה 100,377 תושבים ב-2010. העיר נוסדה ב-6 בפברואר 2001 בעקבות ההחלטה למזג חלקים ללא ממשל מקומי במחוז אראפהו שבקולורדו. ההחלטה על המיזוג התקבלה במסגרת משאל שנערך ב-12 בספטמבר 2000 כאשר 77% מהקולות תמכו במיזוג. ב-7 בפברואר 2001 סנטניאל קיבלה מעמד של עיר. הקורפורציה של סנטניאל נבעה בעיקר בעקבות הניסיון של היישוב הסמוך גרינווד לספח חלקים שונים ללא ממשל מקומי לשטחם בניסיון לגרום לכך שכמות משלמי המיסים של היישוב תגדל. בסופו של דבר בבית המשפט נקבע כי לתושבי האזור הזכות להחליט אם ברצונם לעבור קורפורציה על פני סיפוח לתחום גרינווד. על פי מפקד האוכלוסין של ארצות הברית, נכון לשנת 2010 היו בעיר 100,377 תושבים ו-60,531 משקי בית. 87.4% מהתושבים הם לבנים, 2.4% אפרו-אמריקאים, 0.4% אינדיאנים, 3.6% אסיאתים ו-0.3% מגזעים אחרים. העיר משתרעת על שטח של כ-72 קילומטרים רבועים. העיר נמצאת 1,777 מטרים מעל פני הים. העיר מחולקת לשנים על ידי כביש בין-מדינתי 25 שחוצה את העיר, רוב מרכזי הבידור והעסקים בעיר מרוכזים בצד המערבי לכביש. גבולות העיר לא סדירים ומעוררים הטיה בקביעת מחוזות בחירה, בפרט באופן גורף בחלקי המגורים המזרחיים בעיר. סנטניאל מתאפיינת בהרבה גבעות, גאיות, וערוצים. השטחים הפתוחים בעיר מלווים בשבילי בילוי בעיר כמו פארק דה קובנד, ותעלת הייליין. על פי הדו"ח הפיננסי שנתי מקיף של העיר משנת 2013, המעסיקים הגדולים ביותר בעיר היו: מדיה וקבצים בנושא סנטניאל בוויקישיתוף אתר האינטרנט הרשמי של סנטניאל (באנגלית) אתר האינטרנט של סנטניאל City of Centennial CAFR
אוניברסיטת וירצבורג

אוניברסיטת יוליוס מקסימיליאן מווירצבורג (בגרמנית: Julius-Maximilians-Universität Würzburg) היא אוניברסיטה ציבורית העוסקת במחקר ושוכנת בעיר וירצבורג בצפון בוואריה בגרמניה. האוניברסיטה היא אחד המוסדות האוניברסיטאיים הוותיקים ביותר בגרמניה. היא נוסדה ב-1402 ופעלה עד שנת 1415 ואז נסגרה. האוניברסיטה נפתחה מחדש בשנת 1582 ביוזמתו של יוליוס פון מספלברון (Julius Echter von Mespelbrunn). שמה של האוניברסיטה כיום הוא על שמו של יוליוס פון מספלברון ושל יוזף מקסימיליאן (Maximilian Joseph). האוניברסיטה של וירצבורג היא אחת האוניברסיטאות המובילות בגרמניה והיא חלק מקבוצת אוניברסיטאות גרמניות הנקראת "U15" העוסקות במחקר-אינטנסיבי. האוניברסיטה גם חברה בקבוצת קוימברה המאחדת בתוכה 39 אוניברסיטאות מאירופה. האוניברסיטאות המאוחדות בקבוצה זו הן מהאוניברסיטאות העתיקות באירופה. באוניברסיטה 10 פקולטות: תאולוגיה קתולית, משפטים, רפואה פקולטה לאמניות I הכוללת: היסטוריה, גאוגרפיה, שפות מודרניות ותרבות. פקולטה לאמניות II הכוללת: פילוסופיה, פסיכולוגיה, סוציולוגיה וחינוך. פקולטה לביולוגיה, פקולטה לכימיה ורוקחות, פקולטה למתמטיקה ומדעי המחשב, פקולטה לאסטרונומיה ופיזיקה ופקולטה לכלכלה. 9 מזוכי פרס נובל קיבלו את הפרס על מחקרם שנעשה במסגרת האוניברסיטה בכימיה, פיזיקה ורפואה. מדיה וקבצים בנושא אוניברסיטת וירצבורג בוויקישיתוף אתר האינטרנט הרשמי של אוניברסיטת וירצבורג (בגרמנית) אתר האינטרנט הרשמי של אוניברסיטת וירצבורג (באנגלית) אוניברסיטת וירצבורג, ברשת החברתית פייסבוק אוניברסיטת וירצבורג, ברשת החברתית אקס (טוויטר) אוניברסיטת וירצבורג, ברשת החברתית אינסטגרם אוניברסיטת וירצבורג, באתר אנציקלופדיה בריטניקה (באנגלית)
סיגורדסון

סיגורדסון כשם נורווגי (בנורווגית: Sigurdsson) הוא שם משפחה. כשם איסלנדי (באיסלנדית: Sigurðsson), אין שמות משפחה, זהו שם האב (בנו של סיגורד). האם התכוונתם ל... גילפי סיגורדסון – כדורגלן איסלנדי המשחק בסוונסי סיטי מהפרמייר ליג בעמדת הקשר מרכזי האקון סיגורדסון (אנ') – שליט נורווגיה (c. 937 – 995) יון סיגורדסון – היה מנהיג התנועה הלאומית האיסלנדית רגנאר סיגורדסון – כדורגלן איסלנדי המשחק בפ.צ. קרסנודאר בעמדת הבלם
קאסאדסי

קאסאדסי (בצרפתית: Casadesus), היא משפחת מוזיקאים צרפתית נודעת. האם התכוונתם ל... אנרי קאסאדסי – ויולן צרפתי ומו"ל של יצירות קלאסיות, אחיו של מריוס קאסאדסי, ודודו של רובר קאסאדסי גבי קאסאדסי – פסנתרנית ומורה צרפתייה, אשתו של הפסנתרן המפורסם רובר קאסאדסי ואמו של הפסנתרן ז'אן קאסאדסי ז'אן קאסאדסי – פסנתרן צרפתי, בנם של הפסנתרנים הנודעים רובר וגבי מריוס קאסאדסי (אנ') – ויולן ומלחין צרפתי, אחיו של אנרי קאסאדסי, ודודו של רובר קאסאדסי רובר קאסאדסי – פסנתרן ומלחין צרפתי ידוע שם, אחיינם של אנרי ומריוס קאסאדסי
מעלה יאיר

מעלה יאיר הוא דרך תלולה בדרום מדבר יהודה הקרויה על שם מפקד סיירת צנחנים יאיר פלד (נרצח ב-1959 בידי בדואים בהר הנגב), שאיתר את הנתיב ועמד בראש פריצתו. ראשיתה בחוף ים המלח, ומכאן היא עולה צפונה אל שולי הרמה של דרום מדבר יהודה. מראש המעלה יש תצפית על ים המלח, מצוק ההעתקים והסביבה. במרץ 1959, שכנע פלד את אלוף פיקוד הדרום, האלוף אברהם יפה, בצורך לפרוץ דרך מראש זוהר לים המלח. העיר ערד עדיין לא הוקמה והכביש היחידי היה כביש באר שבע - דימונה - סדום. המטרה המבצעית הייתה, למצוא ציר אפשרי להגעה לירושלים מכיוון דרום ומזרח, אם הירדנים ינתקו את ירושלים ממערב, ב"פרוזדור ירושלים". לשם פריצת הדרך, נזקקו אנשי הסיירת לעבודת ידיים וחומר נפץ להתגבר על מצוקים ומדרגות סלע. פלד בחר את "מעלה היעלים" (נקב אום אל-ביידון) כשביל אפשרי להכשרה עבור כלי רכב ואכן בשלושה ימי עבודת כפיים מאומצת, הכשירו אנשי הסיירת דרך ירידה לכלי רכב. פלד נרצח בעת מסע ניווט עם הסיירת ב-7 בספטמבר 1959 וב-14 באוקטובר 1959, קרא האלוף אברהם יפה את "מעלה יעלים" על שמו: "מעלה יאיר" והקים גלעד בראש המעלה. בקיץ 2003, חידש גיורא נגרי מעין חרוד את הגלעד באישור רשות שמורות הטבע. ב-5 באוקטובר 2009, במלאת 50 שנה לנפילתו של פלד, כמו גם 50 שנה לפריצת הדרך למעלה יאיר, הוסר הלוט מעל הגלעד המחודש. יאיר פלד מעלה סיירים יוסף ארגמן, דרך יאיר, הוצאת הקיבוץ המאוחד, 1982 עזרא שהרבני, המסע בעקבות יאיר פלד חלק ראשון, מתוך: מגזין BIKEPANEL‏ (חלק שני) "מעלה יאיר" בכביש סדום עין גדי, למרחב, 16 באוקטובר 1959
פיתון (סוג)

פיתון (שם מדעי: Python) הוא סוג בן 10 מינים של נחשים לא-ארסיים ממשפחת הפיתוניים ההורגים את טרפם על ידי חנק. הפיתונים חיים ביערות גשם טרופיים ובסוואנות באפריקה ובאסיה. הגדול בסוג זה הוא מין הנחש הארוך ביותר בעולם - פיתון מרושת (Python reticulatus). מינים: מדיה וקבצים בנושא פיתון בוויקישיתוף פיתון, באתר ITIS (באנגלית) פיתון, באתר NCBI (באנגלית) פיתון, באתר האנציקלופדיה של החיים (באנגלית) פיתון, באתר GBIF (באנגלית) תוך עשר שניות: נחש פיתון ענק בולע צבי שלם, באתר רשת, 20 ביולי 2017 ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
פארלי

פארלי הוא שם משפחה. האם התכוונתם ל... האחים פארלי – זוג אחים, במאי קולנוע, תסריטאים ומפיקים אמריקאים פיטר פארלי – במאי קולנוע, תסריטאי, מפיק וסופר אמריקאי, אחיו של בובי פארלי בובי פארלי – במאי קולנוע, תסריטאי, ומפיק אמריקאי, אחיו של פיטר פארלי כריס פארלי – קומיקאי ושחקן קולנוע אמריקני
יעקבזון

האם התכוונתם ל... אליעזר יעקבזון – עסקן ציבור, מאנשי העלייה הראשונה גיא יעקובזון – קצין צה"ל בעל עיטור המופת זיגפריד יעקבזון – עיתונאי ומבקר תיאטרון גרמני ממוצא יהודי זלמן יעקבזון – עסקן ציבור, מראשי ענף הפרדסנות בארץ ישראל שרגא פייבל יעקבזון – נדבן יהודי, מאנשי העלייה הראשונה יעקובסון
המגדלים התאומים (פירושונים)

האם התכוונתם ל... ארכיטקטורה: "מגדלים תאומים" מגדלי התאומים – צמד גורד שחקים שהיו בניו יורק בשנים 1973–2001, עד לקריסתם כתוצאה ממתקפת הטרור ב-11 בספטמבר 2001 מגדלי התאומים 2 – תוכנית לשיקום מרכז הסחר העולמי בניו יורק; לא מומשה בשל בנייתו של מגדל החירות מגדלי התאומים (רמת גן) – שני בנייני משרדים ברמת גן המגדלים התאומים "פטרונס" – זוג גורדי שחקים בקואלה לומפור, בירת מלזיה המגדלים התאומים (טירנה) – זוג מגדלים בשדרה הראשית של בירת אלבניה, טירנה, "שדרת המרטירים של האומה", המשמשים למשרדים ולבילויים (לחצו לצפייה בתמונה ) המגדלים התאומים של הדויטשה בנק – קומפלקס שני גורדי השחקים בפרנקפורט, המשמש כמטה של הדויטשה בנק, הבנק הגדול בגרמניה (לחצו לצפייה בתמונה ) המגדלים התאומים (גואנגג'ואו) – צמד גורדי שחקים בגואנגג'ואו, סין, הממוקמים באזור טְייֵנהֶה; המגדל המערבי נפתח ב-2010 והמזרחי ב-2016 המגדלים התאומים (דירה) – זוג מגדלים בדירה שבחלקה המזרחי של העיר דובאי באמירות דובאי שבאיחוד האמירויות הערביות (מידע נוסף) מגדלים אחרים ששמם הלא-רשמי הוא "מגדלים תאומים" מרכז הסחר העולמי (קולומבו) – צמד מגדלים בני 40 קומות בקולומבו, העיר הגדולה ביותר בסרי לנקה; נחשבים למבנה הגבוה בסרי לנקה (לחצו לצפייה בתמונה ) מגדלי סנטה קרוס – מגדלים תאומים הממוקמים בעיר סנטה קרוס דה טנריפה, בירת האי טנריפה ובירת (יחד עם לאס פאלמאס דה גראן קנריה) האיים הקנריים שבספרד שער אירופה – צמד גורדי שחקים במדריד, בירת ספרד פארקה סנטראל (קראקס) – צמד גורדי שחקים בקראקס, בירת ונצואלה (לחצו לצפייה בתמונה ) מגדלי סוסייטה ז'נרל – צמד גורדי שחקים בלה דפאנס, פריז, המשמשים כמטה של סוסייטה ז'נרל אחר: המגדלים התאומים (אצטדיון ומבלי הישן) – מגדלים תאומים בחזיתו של אצטדיון ומבלי הישן (2003-1923) שהפכו לסימנו המסחרי מגדלי התאומים (סרט) – סרט דרמת אסונות המבוסס על פיגועי 11 בספטמבר המגדלים התאומים – כינוי לצמד טים דאנקן ודייוויד רובינסון ששיחקו בקבוצת ה-NBA, סן אנטוניו ספרס מ-1997 עד 2003.
גרינוויל (פירושונים)

האם התכוונתם ל... גרינוויל – עיר במדינת קרוליינה הדרומית בארצות הברית. גרינוויל (מחוז) – מחוז בקרוליינה הדרומית שבירתו היא העיר גרינוויל. גרינוויל (קרוליינה הצפונית) – עיר במדינת קרוליינה הצפונית בארצות הברית. גרינוויל (ליבריה) – עיר בליבריה. גרינוויל (מיסיסיפי) – עיר במדינת מיסיסיפי בארצות הברית. גרינוויל (אלבמה) – עיר במדינת אלבמה בארצות הברית. גרינוויל (אילינוי) – עיר במדינת אילינוי בארצות הברית. גרינוויל (קנטקי) – עיר במדינת קנטקי בארצות הברית. גרינוויל (מישיגן) – עיר במדינת מישיגן בארצות הברית גרינוויל (אוהיו) – עיר במדינת אוהיו בארצות הברית. גרינוויל (טקסס) – עיר במדינת טקסס בארצות הברית. תקרית הצוללת גרינוויל – תקרית שהתרחשה בקרבת הוואי במהלכה הצוללת האמריקאית גרינוויל פגעה באונייה יפנית
מצר טאיוואן

מצר טאיוואן (או מצר פורמוזה שנגזר משם שניתן על ידי הפורטוגזים לאי טאיוואן – Ilha Formosa, דהיינו "האי היפה"; נודע גם בכינוי "התעלה השחורה") הוא מצר ים בין המחוז הסיני פוג'יין ממערב לבין האי טאיוואן ממזרח. המצר מקשר בין ים סין הדרומי שמדרום לו לבין ים סין המזרחי שמצפונו. רוחבו של המצר בנקודה הצרה ביותר הוא 130 ק"מ (בין שינג'ו שבטאיוואן לבין פּינג-טאן שבסין) בצפון, והוא נפתח לכדי 180 ק"מ במרכז. עומקו הממוצע הוא כ-60 מטר (לעומת זאת, בתעלת פנגו מגיע עומקו ל-177 מ') ואורכו כ-380 ק"מ. ערי הנמל העיקריות לחופי המצר הן פוג'ואו (בירת המחוז פוג'יין הסיני), שיאמן, וגאושיונג. במצר שוכנים איים רבים: קִינְמֵן (אנ'), שיאמן, פּינג-טאן (אנ') ומַאצוּ (אנ') סמוכים לחופה הדרום-מזרחי של סין, בעוד שאיי פנגו ממוקמים כ-50 ק"מ מערבית לחופה של טאיוואן ומופרדים ממנה על ידי תעלת פנגו. הפצצה ארטילרית של צבא השחרור העממי הסיני על איי קינמן (כ-2 ק"מ בלבד מפרידים אותם מהחוף של פוג'יין או משיאמן) ומאצו (הממוקמים מזרחית לפוג'ואו), הנשלטים על ידי טאיוואן ומהווים חלק מהפרובינציה הטאיוואנית פוג'יין (אנ'), עמדה ברקע לסכסוך בין סין לטאיוואן בשנים 1954–1955 ובשנת 1958 (משבר מצרי טאיוואן הראשון (אנ') ומשבר מצרי טאיוואן השני (אנ'), בהתאמה). בדצמבר 2008 חודשו לראשונה מאז שנת 1949 טיסות ישירות, משלוחי דואר ותובלה ימית (ובכלל זה בין הנמלים משני צדי המצר) בין סין לטאיוואן, קשרים שזכו לכינוי "Three Links" (אנ'). נתיב השיט משמש תכופות את אוניות המכולות (לאורך החוף הסיני) וסירות דיג. כמו כן, הוא משמש את סחר הטרנזיט באנרגיה – שינוע נפט גולמי, גז טבעי נוזלי, בנוסף למצר לוזון, בדרכו מהמפרץ הפרסי, אפריקה ואוסטרליה ליפן וקוריאה הדרומית. משבר מצרי טאיוואן השלישי U.S. Deparment of State, Office of the Historian, The Taiwan Straits Crises: 1954–55 and 1958 מדיה וקבצים בנושא מצר טאיוואן בוויקישיתוף מבוא לטאיוואן, באתר הרדיו הבינלאומי של סין (באנגלית) Navigating the Black Ditch: Risks in the Taiwan strait, Center for International Maritime Security (CIMSEC) website, December 25, 2014 מצר טאיוואן, באתר אנציקלופדיה בריטניקה (באנגלית) פינג-טאן או חאי-טאן (אנ') הוא האי החמישי בגודלו בסין, ראו: פינג-טאן: אבנים, רוח וחול, באתר הרדיו הבינלאומי של סין (באנגלית). פרויקט לכריית מנהרה תת-ימית באורך של כ-150 ק"מ שתחבר בין המחוז פוג'יין בסין לטאיוואן ובין הערים פוג'ואו וטאיפיי. ערך זה הוא קצרמר בנושא גופי מים ובנושא טאיוואן. אתם מוזמנים לתרום לוויקיפדיה ולהרחיב אותו.
טאיוואן (פירושונים)

האם התכוונתם ל... גאוגרפיה והיסטוריה: טאיוואן (או הרפובליקה הסינית וגם "הרפובליקה הסינית בטאיוואן") – מדינה ריבונית במזרח אסיה השולטת על האי טאיוואן ועל איי פנגו, קִינְמֵן, מַאצוּ ואיים קטנים אחרים טאיוואן (אי) – אי במזרח אסיה המהווה 99 אחוזים משטחה של טאיוואן טאיוואן (פרובינציה) – פרובינציה של טאיוואן (לחצו לצפייה במפה מסומנת באדום) מצר טאיוואן – מצר ים בין סין לבין האי טאיוואן הרפובליקה של טאיוואן (או הרפובליקה של פורמוזה) – רפובליקה קצרת ימים שהתקיימה בשנת 1895 באי טאיוואן טאיוואן (יפן) – קולוניה יפנית בשנים 1895–1945 שהתקיימה באי טאיוואן ובאיי הפסקדורס תחת תנאי הסכם שימונוסקי (לחצו לצפייה במפה הממחישה את השטחים שנפלו לידי האימפריה היפנית, כולל שנת החלת השלטון היפני ) אחר: טאיוואן (אסטרואיד) (שם מלא: 2169 טאיוואן) – אסטרואיד בחגורת האסטרואידים שהתגלה ב-9 בנובמבר 1964; קרוי על שמו של האי טאיוואן מרכז טאיוואן – אזור בילויים מודרני הכולל מסעדות וכו' בעיר הבירה של אלבניה, טירנה, דרומית לכיכר סקנדרבג (לחצו לצפייה במרכז טאיוואן ובטירנה כפי שנשקפת ממנו ) טיוואן (מסעדה) טאי וואן (Tai Wan) – "המפרץ הגדול" פורמוזה (פירושונים)
לה בוקה

לה בוקה (בספרדית: La Boca) היא שכונת מצוקה בבירה הארגנטינאית בואנוס איירס בקרבת הנמל לחופו של הנהר ריו דה לה פלטה. פירוש שם השכונה בספרדית הוא "השפך", והוא מתייחס לשפך נהר הריאצ'ואלו (Riachuelo) הסמוך לשכונה. זהו מוקד תיירותי המאופיין בבתים צבעוניים וברחובו הראשי - הקמיניטו ובמועדוני הטנגו שבו. בעבר הייתה השכונה שכונת מהגרים, בעיקר איטלקים, והבתים הדלים העשויים עץ ופח של הרחוב הראשי שופצו ונצבעו כדי לשנות את תדמיתה ושיוכה ובעיקר כדי למשוך תיירים. השכונה נצבעה (במקור) על ידי תושביה אשר עבדו בנמל והביאו אל השכונה את שאריות הצבע של האניות ועל כן הצבעים השונים. למרות השיפוץ, אופייה של השכונה נשאר דל ועני, ועדיין קיימת בה סכנת שוד עקב הפשיעה הרבה. שכונת לה בוקה מזוהה רבות עם קבוצת הכדורגל המזוהה עם השכונה - בוקה ג'וניורס - אחת מקבוצות הכדורגל המובילות בארגנטינה. מדיה וקבצים בנושא לה בוקה בוויקישיתוף ערך זה הוא קצרמר בנושא יישובים בארגנטינה. אתם מוזמנים לתרום לוויקיפדיה ולהרחיב אותו.